วารสารวิชาการพระจอมเกล้าพระนครเหนือ (The Journal of King Mongkut's University of Technology North Bangkok)
วารสารวิชาการพระจอมเกล้าพระนครเหนือ (The Journal of King Mongkut's University of Technology North Bangkok) เป็นวารสารที่เผยแพร่ผลงานทางวิชาการ ทางด้านวิทยาศาสตร์และเทคโนโลยี รวมถึงด้านวิศวกรรมศาสตร์ วิทยาศาสตร์ประยุกต์ อุตสาหกรรมเกษตร เทคโนโลยีสารสนเทศ สถาปัตยกรรม และวิชาการขั้นสูงที่เกี่ยวข้องกับธุรกิจและอุตสาหกรรม ผลงานวิชาการที่รับตีพิมพ์เป็นบทความวิจัย และบทความวิชาการที่เขียนด้วยภาษาไทย หรือภาษาอังกฤษ วารสารพระจอมเกล้าพระนครเหนือ ตีพิมพ์ทั้งรูปเล่มและออนไลน์ โดยกำหนดจัดทำปีละ 4 ฉบับ คือ ฉบับที่ 1 เดือนมกราคม–มีนาคม ฉบับที่ 2 เดือนเมษายน–มิถุนายน ฉบับที่ 3 เดือนกรกฎาคม–กันยายน ฉบับที่ 4 เดือนตุลาคม–ธันวาคม วารสารวิชาการพระจอมเกล้าพระนครเหนือ เป็นวารสารที่จัดอยู่ในฐานข้อมูลดังนี้ เป็นวารสารที่อยู่ในฐานข้อมูลของศูนย์ดัชนีการอ้างอิงวารไทย (TCI) กลุ่มที่ 1 ด้านวิทยาศาสตร์และเทคโนโลยี เป็นวารสารที่อยู่ในฐานข้อมูล ASEAN Citation Index (ACI) สำนักงานกองทุนสนับสนุนการวิจัย (สกว.) ยอมรับให้เป็นวารสารระดับชาติและเป็นวารสารสำหรับการพิจารณาผลงานตีพิมพ์ เรื่องที่ 2 ของนักศึกษาทุน คปก. ในหลักสูตรกลุ่มสาขาวิทยาศาสตร์และเทคโนโลยี ก่อนสำเร็จการศึกษาปริญญาเอก สถิติการพิจารณาอ้างอิงจากปี 2568 จำนวนวันเฉลี่ยในการพิจารณาเบื้องต้น : 9 วัน จำนวนวันเฉลี่ยในการรับพิจารณาตอบรับตีพิมพ์: 110 วัน อัตราการยอมรับตีพิมพ์ในปี 2568 : 41% ประกาศจากกองบรรณาธิการวารสารวิชาการพระจอมเกล้าพระนครเหนือ เพื่อรักษามาตรฐานจริยธรรมในการตีพิมพ์บทความวิชาการ วารสารฯ ขอแจ้งแนวปฏิบัติดังนี้ - ชื่อผู้นิพนธ์ประสานงาน (Corresponding Author) ต้องมีชื่ออยู่ในบทความอย่างชัดเจน และเป็นหนึ่งในผู้แต่ง - ห้ามมิให้บุคคลภายนอก หรือผู้ที่ไม่มีชื่อในบทความดำเนินการส่งบทความแทนโดยเด็ดขาด - หากตรวจพบว่าเกิดการ ปลอมแปลงเอกสาร หรือแอบอ้างในการส่งบทความ ทางวารสารจะดำเนินการ ดังนี้ 1) ระงับการพิจารณาบทความทันที 2) แจ้งต้นสังกัดของผู้ส่งบทความ 3) เก็บข้อมูลไว้ในระบบ blacklist ของวารสาร วารสารขอความร่วมมือจากผู้นิพนธ์ทุกท่านในการปฏิบัติตามแนวปฏิบัตินี้ เพื่อรักษาความโปร่งใส และยกระดับมาตรฐานทางวิชาการร่วมกัน
The Journal of King Mongkut's University of Technology North Bangkok
ทิศทางการพัฒนาพลังงานหมุนเวียนของประเทศไทย Direction of Renewable Energy Development in Thailand
ประเทศไทยได้ให้สัตยาบันต่อกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (United Nations Framework Convention on Climate Change; UNFCCC) พิธีสารเกียวโต (Kyoto Protocol) และตามความตกลงปารีส (Paris Agreement) เพื่อควบคุมอุณหภูมิให้อยู่ในระดับที่เหมาะสม และต่ำกว่า 1.5 องศาเซลเซียส โดยได้ดำเนินการตามพันธกรณีของกรอบอนุสัญญาฯ ในการมีส่วนร่วมกับการแก้ไขปัญหาและผลักดันให้เกิดการขับเคลื่อนด้านการเปลี่ยนแปลงสภาพภูมิอากาศของประเทศที่ตั้งเป้าหมายความเป็นกลางทางคาร์บอน (Carbon Neutrality) ภายใน ค.ศ. 2050 และการปล่อยก๊าซเรือนกระจกเป็นศูนย์ (Net Zero Greenhouse Gas Emission) ภายใน ค.ศ. 2065 ตามแผนการกำหนดลดก๊าซเรือนกระจกของประเทศไทย (Thailand's Nationally Determined Contribution) ให้ได้ร้อยละ 40 ภายใน ค.ศ. 2030 พร้อมทั้งทบทวนยุทธศาสตร์ระยะยาวในการพัฒนาแบบปล่อยก๊าซเรือนกระจกต่ำ (Long-Term Low Greenhouse Gas Emission Development Strategy; LT-LEDS) กับการเสริมสร้างภูมิคุ้มกันต่อผลกระทบจากการเปลี่ยนแปลงสภาพภูมิอากาศ [1] ทั้งนี้มีเงื่อนไขว่าต้องได้รับการสนับสนุนด้านการเงิน เทคโนโลยี และการเสริมสร้างขีดความสามารถที่เพียงพอจากต่างประเทศ ทำให้กรอบความร่วมมือ United Nations Sustainable Development Cooperation Framework (UNSDCF) มีความสอดคล้องกับแผนพัฒนาประเทศ แผนแม่บทภายใต้ยุทธศาสตร์ชาติ ตามแผนพัฒนาเศรษฐกิจและสังคม ฉบับที่ 13 (พ.ศ. 2566–2570) และโมเดลเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG Economy) กับทิศทางของเป้าหมายการพัฒนาที่ยั่งยืน (Sustainable Development Goals; SDGs) ครอบคลุมคนทุกกลุ่มอย่างไม่ทิ้งใครไว้ข้างหลัง [2]
การปรับปรุงกำลังอัดของมอร์ตาร์จากเถ้าปาล์มน้ำมันที่ไม่ผ่านการบด Improvement of Compressive Strength of Mortar from Unground Palm Oil Fuel Ash
งานวิจัยนี้มีวัตถุประสงค์เพื่อศึกษากำลังอัดของมอร์ตาร์ที่ผสมเถ้าถ่านหินแคลเซียมต่ำร่วมกับเถ้าปาล์มน้ำมันที่ไม่ผ่านการบด โดยใช้แทนปูนซีเมนต์ไฮดรอลิกในอัตราส่วนร้อยละ 20 30 และ 40 โดยน้ำหนัก และแปรเปลี่ยนอัตราส่วนระหว่างเถ้าถ่านหินต่อเถ้าปาล์มน้ำมันเท่ากับ 30:70 50:50 และ 70:30 โดยน้ำหนัก ทดสอบกำลังอัดหลังบ่มตัวอย่างที่อายุ 14 28 และ 56 วัน รวมทั้งศึกษาผลของการกระตุ้นด้วยสารละลายโซเดียมไฮดรอกไซด์ (NaOH) ที่ความเข้มข้นต่างกัน ผลการศึกษาพบว่าในอัตราการแทนที่วัสดุปอซโซลานเท่ากันการเพิ่มปริมาณเถ้าปาล์มน้ำมันส่งผลให้กำลังอัดลดลง นอกจากนี้การเพิ่มความเข้มข้นของสารละลาย NaOH ให้สูงขึ้นไม่เกิน 1.0 โมลาร์ ส่งผลให้กำลังอัดของมอร์ตาร์เพิ่มขึ้น โดยเห็นผลชัดเจนในส่วนผสมที่มีปูนซีเมนต์ปริมาณต่ำ อย่างไรก็ตามเมื่อความเข้มข้นของสารละลาย NaOH สูงถึง 1.5 โมลาร์ กลับทำให้กำลังอัดของมอร์ตาร์ลดลง This research aimed to study the compressive strength of mortar incorporating low-calcium fly ash and unground palm oil fuel ash as partial replacements for hydraulic cement at replacement levels of 20%, 30%, and 40% by weight. The ratios between fly ash and palm oil fuel ash were varied at 30:70, 50:50, and 70:30 by weight. Compressive strength was determined at curing ages of 14, 28, and 56 days. In addition, the effect of activating the mixtures with sodium hydroxide (NaOH) solution at different concentrations was investigated. The results showed that, at the same replacement level of pozzolanic materials, increasing the proportion of palm oil fuel ash resulted in a decrease in compressive strength. Moreover, increasing the NaOH concentration up to 1.0 molar enhanced the compressive strength of the mortar, with a more pronounced effect observed in mixtures containing lower cement content. However, when the NaOH concentration reached 1.5 molar, the compressive strength of the mortar decreased.
การปรับปรุงผังโรงงานโดยใช้การประยุกต์หลักการ CRAFT กรณีศึกษา โรงงานประกอบเครื่องปรับอากาศ Improving Plant Layout Using CRAFT: A Case Study of An Air Conditioning Assembly Plant
การวางผังโรงงานมีความสำคัญต่อประสิทธิภาพการผลิต และลดต้นทุนการดำเนินงาน ถึงแม้ว่าวิธีวางผังโรงงานอย่างเป็นระบบ หรือ SLP จะถูกเลือกใช้ในการวางผังโรงงานอย่างแพร่หลายโดยใช้การวิเคราะห์การไหล และความสัมพันธ์ระหว่างหน่วยงาน ซึ่งเป็นการวิเคราะห์เชิงคุณภาพต้องอาศัยความเชี่ยวชาญของผู้ออกแบบเป็นหลัก ขณะที่การวางผังโรงงานด้วยคอมพิวเตอร์ CRAFT เหมาะกับการปรับปรุงผังโรงงานเดิมหรือการรีเลย์เอาท์ เป็นการวิเคราะห์เชิงปริมาณ ใช้ความหนาแน่นการไหลของวัสดุระหว่างหน่วยงานเป็นตัวกำหนดระดับความสัมพันธ์ของหน่วยงาน นำโปรแกรมคอมพิวเตอร์เข้ามาช่วยประมวลผล โดยการสลับตำแหน่งหน่วยงานทีละคู่เพื่อนำมาคำนวณหาต้นทุนการขนย้ายวัสดุรวมในการเลือกผังโรงงานที่เหมาะสมสำหรับปรับปรุงผังโรงงานกรณีศึกษาเนื่องจากการปรับยุบหน่วยงานลง ทำให้ต้องมีการรีเลย์เอาท์ผังก่อนปรับปรุงของโรงงาน กรณีศึกษามีต้นทุนการขนย้ายวัสดุระหว่างแผนกงานอยู่ที่ 1,252,103.50 บาท ก่อนปรับปรุงผังโรงงานมีต้นทุนการขนย้ายวัสดุระหว่างแผนกงานอยู่ที่ 1,252,103.50 บาท สำหรับการปรับปรุงผังด้วยวิธี CRAFT ดำเนินการสลับตำแหน่งหน่วยงานทั้งหมด 4 ครั้ง โดยเลือกผลลัพธ์ของผังโรงงานที่มีต้นทุนการขนย้ายวัสดุรวมที่ต่ำที่สุด 1,094,018.50 บาท เท่านั้น สามารถลดต้นทุนในการขนย้ายรวม 158,085.00 บาทต่อปี และในการนำผังโรงงานไปใช้ในระบบจริงพบว่ามีพื้นที่ว่างเพิ่มขึ้นในผังใหม่ 1,396 ตารางเมตร An effective plant layout improvement is critical to achieve high levels of production efficiency and minimizing operational costs. Systematic Layout Planning (SLP) is widely applied due to its structured approach. SLP emphasizes the analysis of material flow and interdepartmental relationships. This approach focuses on qualitative data analysis that relies significantly on the expertise and judgment of the layout designer. Meanwhile, the CRAFT (Computerized Relative Allocation of Facilities Technique) method focuses on quantitative data analysis and is particularly well-suited for improving existing layouts or performing re-layouts. This technique utilizes the density of material flow among departments to determine the levels of interdepartmental relationships. Using computer algorithms, CRAFT systematically evaluates layout alternatives by iteratively exchanging department positions in pairs and calculating the total material handling cost. The layout configuration that yields the lowest total cost is identified as the optimal solution. In the case study, a re-layout was necessitated by the consolidation of departments within a manufacturing facility. Prior to the reconfiguration, the total annual material handling cost between departments amounted to 1,252,103.50 THB. By applying the CRAFT method, a total of four departmental position swaps were carried out. The layout alternative with the minimum total material handling cost, calculated at 1,094,018.50 THB, was selected. This resulted in a total material handling cost reduction of 158,085.00 THB per year. Additionally, the implementation of the new layout led to a significant improvement in space utilization, with an increase of 1,396 square meters of available floor area, thereby enhancing the flexibility and operational efficiency of the facility.
Numerical Investigation of Conjugate Convective Heat Transfer and Structural Behavior of a Shell and Tube Heat Exchanger using Finite Element Method
งานวิจัยนี้นำเสนอผลกระทบของระดับอุณหภูมิของไอน้ำที่ส่งผ่านอุปกรณ์แลกเปลี่ยนความร้อนแบบเปลือกและท่อต่อความเค้นและการขยายตัวของวัสดุด้วยการวิเคราะห์ระเบียบวิธีไฟไนต์เอลิเมนต์เพื่อแสดงให้เห็นถึงตำแหน่งที่อาจเป็นจุดอ่อนของอุปกรณ์แลกเปลี่ยนความร้อนแบบเปลือกและท่อระหว่างการใช้งานจริงซึ่งจะมีประโยชน์ให้เกิดความระมัดระวังในกระบวนการผลิต โดยกำหนดการไหลภายในอุปกรณ์ให้เป็นการไหลแบบปั่นป่วน ผลการศึกษาอิทธิพลของระดับอุณหภูมิของไอน้ำหรือของไหลทำงานที่ส่งผลต่อวัสดุพบว่า ที่สภาวะสมดุลทางความร้อนระหว่างไอน้ำและผิววัสดุ เมื่อระดับอุณหภูมิของบริเวณที่เรียกว่า Elliptical Head ของอุปกรณ์แลกเปลี่ยนความร้อนเปลี่ยนแปลงจากระดับ 200 องศาเซลเซียส ไปยัง 300 องศาเซลเซียส ส่งผลให้ความเค้น Von Mises รวมถึงการขยายตัวของวัสดุสูงขึ้น 380 เมกะปาสคาล และ 0.45 มิลลิเมตร ตามลำดับ งานวิจัยนี้ได้นำเสนอผลความเค้นและการขยายตัวของวัสดุพร้อมกันอย่างเป็นระบบจากอิทธิพลของอุณหภูมิของไหลหรืออาจกล่าวได้ว่าเป็นปัญหาการถ่ายเทความร้อนแบบคอนจูเกต (Conjugate Convective Heat Transfer) โดยตรวจสอบความถูกต้องของแบบจำลองทางคณิตศาสตร์ด้วยการเปรียบเทียบอุณหภูมิขาออกของของไหลฝั่งเปลือกและท่อรวมถึงความดันลดที่เกิดภายในท่อของอุปกรณ์แลกเปลี่ยนความร้อนกับโมเดลพื้นฐานของงานวิจัยที่เกี่ยวข้อง ซึ่งพบว่าผลลัพธ์เชิงตัวเลขมีความใกล้เคียงและสอดคล้องกันเป็นอย่างดีโดยมีเปอร์เซ็นต์ความแตกต่างของอุณหภูมิขาออกของไหลของฝั่งเปลือกและท่อเท่ากับ 3.7% และ 1.4% ตามลำดับ รวมถึงความแตกต่างของความดันลดอยู่ที่ 5% และงานวิจัยนี้สามารถต่อยอดในการวิเคราะห์ผลกระทบของของไหลที่มีต่ออุปกรณ์ในลักษณะอื่นได้ในอนาคต เช่น การขัดสี (Erosion) และ การกัดกร่อน (Corrosion) ภายในอุปกรณ์ This study presents the effects of varying steam temperature levels passing through a shell-and-tube heat exchanger on the stress distribution and thermal expansion of the material, using the Finite Element Method (FEM) to identify potential weak points during actual operation. The results aim to support precautionary measures in the manufacturing process. The internal flow is modeled as turbulent. The influence of steam or more generally, the working fluid temperature on material behavior is analyzed. Under thermal equilibrium between the steam and the material surface, increasing the temperature at the elliptical head of the heat exchanger from 200°C to 300°C leads to increases in Von Mises stress and material expansion by 380 MPa and 0.45 mm, respectively. The study systematically presents both stress and thermal expansion outcomes under the influence of fluid temperature, addressing what is known as a conjugate convective heat transfer problem. The accuracy of the mathematical model is validated by comparing the outlet temperatures of the fluid on both the shell and tube sides, as well as the pressure drop within the tube, against benchmark models from related research. The numerical results show good agreement, with outlet temperature differences of 3.7% on the shell side and 1.4% on the tube side, and a pressure drop discrepancy of 5%. Furthermore, this research provides a foundation for future investigations into other fluid-induced effects on heat exchanger, such as erosion and corrosion within the equipment.
การศึกษาผลกระทบของปัจจัยการอัดรีดต่อคุณสมบัติเชิงกลของเส้นใยพลาสติก ABS รีไซเคิล โดยใช้การออกแบบการทดลอง A Study on the Effects of Extrusion Factors on the Mechanical Properties of Recycled ABS Plastic Fibers Using Experimental Design
งานวิจัยนี้มุ่งเน้นการปรับปรุงสมบัติของเส้นใยพลาสติก ABS รีไซเคิลสำหรับการพิมพ์สามมิติ เพื่อแก้ไขปัญหาการสะสมของเศษพลาสติกที่ส่งผลกระทบต่อสภาพแวดล้อมและลดต้นทุนการจัดการขยะ โดยศึกษาผลกระทบของอัตราส่วนการเติมเศษพลาสติก ABS รีไซเคิลและความเร็วของสกรูในกระบวนการอัดรีดต่อค่าความทนทานต่อแรงดึงสูงสุด (UTS) และค่าความสามารถในการยืดตัวของวัสดุ (%El) ผ่านการออกแบบการทดลองพื้นผิวตอบสนองแบบส่วนประสมกลาง (CCD) ผลการทดลองพบว่า อัตราส่วนการเติมเศษพลาสติก ABS รีไซเคิล 650 กรัม และความเร็วของสกรูในกระบวนการอัดรีด 100 รอบต่อนาที ส่งผลให้ค่าความทนทานต่อแรงดึงสูงสุดเฉลี่ย 33.334 เมกะปาสคาล ลดลง 14.91 เปอร์เซ็นต์ และค่าความสามารถในการยืดตัวของวัสดุเฉลี่ย 3.012 เปอร์เซ็นต์ ลดลง 10.89 เปอร์เซ็นต์ ลักษณะเส้นใยที่ผลิตได้มีความสม่ำเสมอที่ 1.75 ±0.15 มิลลิเมตร เมื่อเทียบกับวัสดุใหม่ และเมื่อนำมาทดสอบการพิมพ์ด้วยเครื่องพิมพ์ระบบชุดดันเส้นแบบติดหัวฉีดที่ติดตั้งชุดดันเส้นเฟืองขับแบบสองตัวพบว่าชิ้นงานจากเส้นใยพลาสติก ABS รีไซเคิลมีคุณภาพผิว รูปร่างและความสวยด้อยกว่าเส้นใยพลาสติก ABS ใหม่ แต่การใช้วัสดุรีไซเคิลสามารถลดต้นทุนวัตถุดิบได้ 34.41 เปอร์เซ็นต์ (ประหยัดได้ 55.75 บาทต่อกิโลกรัม) และลดการปล่อยคาร์บอนไดออกไซด์ลง 61.94 เปอร์เซ็นต์ (1.1799 kg CO2e) ได้อย่างมีนัยสำคัญเมื่อเทียบกับเม็ดพลาสติกใหม This study focuses on improving the properties of recycled ABS plastic filaments for 3D printing to address the issue of plastic waste accumulation that affects the environment and to reduce waste management costs. The research examines the effects of the ratio of added recycled ABS plastic scraps and the screw speed in the extrusion process on the ultimate tensile strength and the material's elongation capability. A Central Composite Design (CCD) under the Response Surface Methodology (RSM) was used for the experimental design. The results showed that an addition rate of 650 grams of recycled ABS plastic and a screw speed of 100 revolutions per minute in the extrusion process resulted in an average ultimate tensile strength of 33.334 megapascals, representing a 14.91 percent decrease, and an average elongation of 3.012 percent, representing a 10.89 percent decrease. The produced filament exhibited a consistent diameter of 1.75 ±0.15 millimeters when compared to the new material. When tested with a printer using a dual-gear extruder system with an attached injection head, it was found that workpieces made from recycled ABS filament had inferior surface quality, shape, and appearance compared to those made from new ABS filament. However, using recycled materials can reduce plastic pellet consumption by up to 34.41 percent (saving 55.75 THB per kilogram) and significantly reduce carbon dioxide emissions by 61.94 percent (1.1799 kg CO2e) compared to virgin ABS pellets, highlighting its economic and environmental benefits.
การพัฒนาระบบเฝ้าระวังและรายงานผลการบำรุงรักษามอเตอร์ปั๊มระบบสระว่ายน้ำในอุตสาหกรรมโรงแรม The Development of an Intelligent Monitoring and Reporting System for Swimming Pool Pump Motor Maintenance in the Hotel Industry
งานวิจัยนี้มีวัตถุประสงค์เพื่อออกแบบและพัฒนาระบบเฝ้าระวังและรายงานผลการบำรุงรักษามอเตอร์ปั๊มของระบบสระว่ายน้ำในอุตสาหกรรมโรงแรม เพื่อทดสอบประสิทธิภาพและเพื่อวิเคราะห์เศรษฐศาสตร์วิศวกรรม ระบบได้รับการออกแบบโดยใช้เทคโนโลยีอินเทอร์เน็ตของสรรพสิ่งร่วมกับเซ็นเซอร์ตรวจวัดอุณหภูมิ ความชื้น และกระแสไฟฟ้า โดยสามารถส่งข้อมูลแบบเรียลไทม์ไปยังคลาวด์ (Cloud) และแจ้งเตือนผ่านแอปพลิเคชัน Telegram ผลการพัฒนาและทดสอบประสิทธิภาพพบว่าระบบที่พัฒนาขึ้นมีความแม่นยำของเซ็นเซอร์อุณหภูมิ ความชื้น และกระแสไฟฟ้า เฉลี่ยที่ 96.90% 97.36% และ 97.17% ตามลำดับ ในแง่ของประสิทธิภาพการบำรุงรักษาเครื่องจักรพบว่าเวลาเฉลี่ยในการซ่อมบำรุงลดลง 70.29% เวลาเฉลี่ยระหว่างความเสียหายเพิ่มขึ้น 37.39% อัตราความเสียหายลดลง และอัตราการใช้งานของเครื่องจักรเพิ่มขึ้นเป็น 99.16% นอกจากนี้ผลการประเมินโดยผู้เชี่ยวชาญโดยรวมพบว่าระบบมีผลประสิทธิภาพอยู่ในระดับดี โดยเฉพาะในด้านการลดเวลาในการซ่อม ความแม่นยำในการรายงานข้อมูลและการลดต้นทุนการบำรุงรักษามีผลการประเมินอยู่ในระดับดีมาก ผลการวิเคราะห์เศรษฐศาสตร์วิศวกรรมพบว่าระบบใช้ต้นทุนรวม 8,948 บาท สามารถสร้างมูลค่าผลตอบแทนได้ถึง 18,603 บาทต่อปี และระบบสามารถคืนทุนได้ภายในเวลาเพียง 5 เดือน 24 วัน ระบบนี้จึงเหมาะสมสำหรับการนำไปใช้จริงในงานบำรุงรักษาสระว่ายน้ำในโรงแรมหรือสถานที่ที่ต้องการการดูแลอย่างมีประสิทธิภาพและประหยัดพลังงาน This research aims to design and develop an intelligent monitoring and reporting system for swimming pool pump motor maintenance in the hotel industry, evaluate its performance, and conduct an engineering economic analysis. The system was designed using Internet of Things (IoT) technology integrated with temperature, humidity, and current sensors. It can transmit real-time data to the cloud and send alerts via the Telegram application. The development and performance testing results revealed that the system’s temperature, humidity, and current sensors achieved average accuracies of 96.90%, 97.36%, and 97.17%, respectively. Regarding maintenance performance, the average repair time decreased by 70.29%, the mean time between failures increased by 37.39%, the failure rate decreased, and machine utilization improved to 99.16%. In addition, expert evaluations rated the overall system performance as good. Specifically, the system received very good ratings for reducing repair time, improving data reporting accuracy, and lowering maintenance costs. The engineering economic analysis showed that the total cost of the system was 8,948 baht, with potential annual benefits valued at 18,603 baht. The payback period was only 5 months and 24 days. Therefore, this system is suitable for real-world application in swimming pool maintenance for hotels or other facilities that require efficient and energy-saving maintenance solutions.
การวิเคราะห์การไหลและสมรรถนะการเผาไหม้ของหัวเผาแก๊สชนิดฝักบัวที่ใช้เชื้อเพลิง LPG และ CNG ด้วยการจำลอง CFD Flow and Combustion Performance Analysis of LPG and CNG Shower-Type Burners Using CFD Modeling
ความต้องการพลังงานอย่างยั่งยืนที่เพิ่มขึ้นในอุตสาหกรรมเซรามิกของประเทศไทยส่งผลให้เกิดความจำเป็นในการเพิ่มประสิทธิภาพการทำงานของหัวเผาโดยใช้เชื้อเพลิงที่สะอาดกว่า แม้ว่าแก๊สปิโตรเลียมเหลว (LPG) จะเป็นเชื้อเพลิงที่นิยมใช้อย่างแพร่หลายเนื่องจากค่าความร้อนที่สูงแต่แก๊สธรรมชาติอัด (CNG) ให้ข้อดีในด้านการปล่อยมลพิษที่ต่ำกว่าและต้นทุนที่ลดลง งานวิจัยนี้ศึกษาลักษณะการเผาไหม้และการไหลของหัวเผาเซรามิกชนิดฝักบัวที่ใช้เชื้อเพลิง LPG และ CNG โดยใช้การจำลองพลศาสตร์ของไหลเชิงคำนวณ (CFD) ควบคู่กับการทดลองจริงเพื่อเพิ่มสมรรถนะของหัวเผาการจำลอง CFD ดำเนินการในสองขั้นตอน ได้แก่ การทดสอบแบบเย็นเพื่อวิเคราะห์การผสมเชื้อเพลิงกับอากาศ และการทดสอบแบบร้อนเพื่อศึกษาพฤติกรรมการเผาไหม้ โดยใช้โปรแกรม FLUENT 2021 R2 ร่วมกับโครงข่าย Tetrahedro และแบบจำลองความปั่นป่วน RNG k–ε การทดลองยืนยันผลดำเนินการที่ความดันเชื้อเพลิง 4 ปอนด์ต่อตารางนิ้ว โดยใช้เทอร์โมคัปเปิลชนิด เค (Thermocouple K-type) สำหรับวัดอุณหภูมิ ผลการทดลองสอดคล้องกับการจำลองโดยมีความคลาดเคลื่อนเฉลี่ยของความเร็ว 6.52% และอุณหภูมิ 5.30% การเผาไหม้ของ LPG ให้ค่าอุณหภูมิสูงสุดมากกว่า 1,375.61 เคลวิน เมื่อเทียบกับ CNG 1,332.83 เคลวิน ขณะที่ CNG แสดงความเร็วการไหลสูงกว่าจากความหนาแน่นที่ต่ำกว่า LPG ยังให้ความสม่ำเสมอของอุณหภูมิและความเข้มของการเผาไหม้ที่ดีกว่า ซึ่งเป็นสิ่งสำคัญต่อกระบวนการเผาเซรามิกอย่างคงที่ งานวิจัยนี้เน้นย้ำถึงความสำคัญของการออกแบบหัวเผาอย่างเหมาะสมและการประยุกต์ใช้ CFD เพื่อส่งเสริมการใช้เชื้อเพลิงสะอาดเพิ่มประสิทธิภาพพลังงานและความยั่งยืนด้านสิ่งแวดล้อมในอุตสาหกรรมเซรามิกขนาดเล็กของประเทศไทย The increasing demand for sustainable energy in Thailand’s ceramic industry has led to the need for improving burner performance using cleaner fuels. Although Liquefied Petroleum Gas (LPG) is commonly used due to its high calorific value, Compressed Natural Gas (CNG) is considered more environmentally friendly and cost-effective. In this study, the combustion and flow characteristics of a shower-type ceramic burner using LPG and CNG were analyzed through Computational Fluid Dynamics (CFD) simulations and validated by experiments. The CFD work was divided into two parts: a cold-flow analysis to examine fuel–air mixing, and a hot-flow simulation to study combustion behavior. ANSYS Fluent 2021 R2 was used with a tetrahedral mesh and the RNG k–ε turbulence model. Experiments were carried out at 4 psi fuel pressure, and a K-type thermocouple was used to measure flame temperature. The simulated results agreed well with the experimental data, showing average deviations of 6.52% in velocity and 5.30% in temperature. LPG produced a slightly higher peak temperature (1,375.61 K) than CNG (1,332.83 K), while CNG showed higher flow velocity due to its lower density. Moreover, LPG provided a more uniform temperature distribution, which is beneficial for consistent ceramic firing. These results suggest that although CNG is cleaner, LPG offers better combustion characteristics under the current burner design. The findings highlight the potential for improving burner design through CFD modeling to support fuel switching in small-scale ceramic industries in Thailand.
การวิเคราะห์ประสิทธิภาพของระบบกักเก็บพลังงานไฮบริด ผสานแบตเตอรี่ ตัวเก็บประจุยิ่งยวด และตัวดูดซับแรงสั่นสะเทือน สำหรับยานยนต์ไฟฟ้า Performance Analysis of a Hybrid Energy Storage System Combining Batteries, Supercapacitors, and RSA for Electric Vehic
บทความนี้นำเสนอแนวทางการเพิ่มประสิทธิภาพของระบบกักเก็บพลังงานแบบไฮบริด (HESS) ที่ผสมผสานกันระหว่างตัวเก็บประจุยิ่งยวด (Supercapacitor; SC) และแบตเตอรี่ โดยอาศัยหลักการเก็บเกี่ยวพลังงานแบบแขวนลอยผ่านการใช้ตัวดูดซับแรงสั่นสะเทือน (RSA) พร้อมกับการติดตั้งระบบเบรกแบบจ่ายพลังงานใหม่ (RBS) สำหรับยานยนต์ไฟฟ้าขนาดกลางที่ใช้มอเตอร์ซิงโครนัสชนิดแม่เหล็กถาวร (PMSM) ในสถานการณ์เบรกแบบจ่ายพลังงานใหม่ กลไกโครงข่ายประสาทเทียม (ANN) จะทำหน้าที่เป็นตัวควบคุมระบบ RBS เพื่อปรับรูปคลื่นการสลับของอินเวอร์เตอร์แหล่งจ่ายไฟสามเฟสให้เหมาะสม จากนั้นถ่ายโอนพลังงานการเบรกดังกล่าวไปยังอุปกรณ์กักเก็บพลังงาน นอกจากนี้ SC ที่ติดตั้ง RSA ยังสามารถดูดซับพลังงานการสั่นสะเทือนของยานพาหนะ และแปลงเป็นพลังงานไฟฟ้าเพื่อกลับเข้าสู่อุปกรณ์กักเก็บพลังงาน การทดลองพบว่ายานยนต์ไฟฟ้าที่ติดตั้งระบบไฮบริด ร่วมกับ RSA และ RBS เพียงอย่างใดอย่างหนึ่งมีระยะทางการขับขี่ 134.19 กิโลเมตร (13 รอบ) และ 184.21 กิโลเมตร (18 รอบ) ตามลำดับ ในขณะที่ยานยนต์ไฟฟ้าที่มีทั้งระบบ RBS และ RSA มีระยะทางการขับขี่สูงถึง 210.13 กิโลเมตร (21 รอบ) ยิ่งไปกว่านั้นยังพบว่าระบบกักเก็บพลังงานแบบไฮบริดที่ร่วมกับ RAS และ RBS สามารถเพิ่มประสิทธิภาพการขับขี่ได้ถึง 56.59% เมื่อเทียบกับระบบที่ใช้เพียง RSA นอกจากนี้ยังยืดอายุการใช้งานของแบตเตอรี่ได้อีกด้วย This article presents an approach to enhance the performance of a Hybrid Energy Storage System (HESS) that integrates supercapacitors (SC) and batteries. The system is based on vibration energy harvesting using a Regenerative Shock Absorber (RSA), in conjunction with a Regenerative Braking System (RBS), designed for medium-sized electric vehicles driven by a Permanent Magnet Synchronous Motor (PMSM). During regenerative braking, an Artificial Neural Network (ANN) functions as the RBS controller, optimizing the switching waveform of the three-phase inverter power supply. The recovered braking energy is subsequently transferred to the energy storage devices. Additionally, the SCs coupled with the RSA are capable of absorbing vehicular vibration energy and converting it into electrical energy, which is also fed back into the storage system. Experimental results reveal that electric vehicles equipped solely with either RSA (HESS_RSA) or RBS (HESS_RBS) achieved driving ranges of 134.19 km (13 cycles) and 184.21 km (18 cycles), respectively. In contrast, the configuration integrating both RBS and RSA (HESS_RBS_RSA) attained a maximum driving range of 210.13 km (21 cycles). Furthermore, the HESS integrated with both RSA and RBS improved driving efficiency by up to 56.59% compared to the system using only RSA. This hybrid system also contributes to prolonging battery lifespan.
การพัฒนาเซรั่มผสมสารสกัดจากเปลือกผลไม้ที่มีฤทธิ์ยับยั้งเชื้อแบคทีเรียก่อโรคผิวหนัง Serum Development of Fruit Peel Extracts Against Skin Pathogenic Bacteria
ปัจจุบันผลิตภัณฑ์เซรั่มมีคุณสมบัติในการเพิ่มความชุ่มชื้นแก่ผิวหนัง อย่างไรก็ตามการพิจารณาประสิทธิภาพในการยับยั้งการเจริญเติบโตของจุลินทรีย์ที่ก่อให้เกิดโรคผิวหนังเป็นปัจจัยสำคัญที่ช่วยเพิ่มคุณค่าทางการใช้งานของผลิตภัณฑ์ดังกล่าว งานวิจัยนี้มีวัตถุประสงค์เพื่อพัฒนาเซรั่มที่มีฤทธิ์ต้านแบคทีเรียก่อโรคผิวหนัง โดยใช้สารสกัดจากเปลือกผลไม้ไทย 5 ชนิด ได้แก่ ทับทิม ทุเรียน ส้มโอ มังคุด และกล้วย ในการศึกษาความสามารถในการยับยั้งแบคทีเรียสายพันธุ์ Escherichia coli, Pseudomonas aeruginosa, Salmonella typhimurium, Staphylococcus aureus และ Staphylococcus epidermidis โดยทำการสกัดสารออกฤทธิ์ 2 วิธี ได้แก่ การสกัดด้วยน้ำและการสกัดด้วยเอทานอล 95% ผลการทดลองพบว่าเซรั่มที่มีส่วนผสมของสารสกัดเปลือกทับทิม ร้อยละ 1 สามารถยับยั้งการเจริญเติบโตของแบคทีเรียได้อย่างมีประสิทธิภาพมากที่สุด การประเมินความชอบพบว่าเซรั่มที่ผสมสารสกัดจากเปลือกทับทิมได้รับความนิยมสูงสุดในกลุ่มผู้เข้าร่วมการทดสอบ ดังนั้นสารสกัดจากเปลือกทับทิมจึงมีศักยภาพในการนำไปพัฒนาเป็นสารออกฤทธิ์หลักในผลิตภัณฑ์เซรั่ม เพื่อสุขอนามัยผิวหนังและอาจเป็นทางเลือกที่มีความปลอดภัยและยั่งยืนสำหรับการควบคุมการติดเชื้อจากจุลินทรีย์บนผิวหนังในอนาคต Currently, serum products are widely recognized for their moisturizing properties. However, consideration of their antimicrobial efficacy against skin pathogens is also important to enhance the functional value of these products. This study aimed to develop serum products with ntibacterial activity against common skin pathogens. The extracts in this study were obtained from the peels of five Thai fruits: pomegranate, durian, pomelo, mangosteen, and banana. The bacterial strains tested included Escherichia coli, Pseudomonas aeruginosa, Salmonella typhimurium, Staphylococcus aureus, and Staphylococcus epidermidis. The antibacterial activity of each extract and serum was evaluated. Two extraction methods were used: aqueous extraction and 95% ethanol extraction. The results showed that the serum containing 1% pomegranate peel extract exhibited the strongest antibacterial activity. Furthermore, the preference test revealed that most participants favored the serum containing pomegranate peel extract. Therefore, pomegranate peel extract may serve as a potential antibacterial ingredient in skincare serum products, contributing to improved skin hygiene and providing a safe and sustainable option for controlling microbial infections on the skin in the future.
การลดการปนเปื้อนกระดูกในสินค้าสะโพกไก่ไม่มีกระดูก Reduction of Bone Defects in Boneless Chicken Leg Products
งานวิจัยนี้มีวัตถุประสงค์เพื่อลดการปนเปื้อนกระดูกในสินค้ากลุ่มสะโพกไก่ไม่มีกระดูก (Boneless Chicken Leg; BL) ที่ปัจจุบันพบปัญหาการปนเปื้อนของกระดูก 1.80% ซึ่งเกินกว่าค่าเป้าหมายที่บริษัทยอมรับได้และยังส่งผลต่อความพึงพอใจของลูกค้าอีกด้วย โดยทำการศึกษากระบวนการผลิตและปัจจัยที่มีผลต่อการปนเปื้อนของกระดูกตั้งแต่ขั้นตอนการรับเข้าวัตถุดิบจนกระทั่งผลิตเป็นสินค้าสำเร็จรูป ประยุกต์ใช้หลักการ DMAIC (Define, Measure, Analyze, Improve, Control) และแผนภูมิก้างปลาร่วมกับแผนผังการไหลของกระบวนการในการวิเคราะห์เพื่อหาสาเหตุของปัญหา พบปัจจัยสำคัญ 4 ประการ ได้แก่ 1) ใบมีด J-cut ของเครื่องคัดแยกกระดูก (Deboned Machine) ไม่คม ส่งผลให้กระดูกหักและติดไปกับเนื้อ 2) จำนวนพนักงานตรวจกระดูกก่อนเข้าเครื่อง Deboned ไม่เพียงพอต่อปริมาณการผลิต 3) การตรวจสอบโดยการลูบกระดูกของพนักงานขาดความต่อเนื่องและบางครั้งข้ามขั้นตอน และ 4) การตั้งค่าโปรแกรมของเครื่องตัดกระดูกไม่สอดคล้องกับขนาดของไก่ จึงเสนอมาตรการแก้ไขคือ 1) จัดทำตารางการลับใบมีด J-cut และอบรมทบทวนวิธีทำงานที่ถูกต้องให้แก่ผู้ปฏิบัติงาน 2) เพิ่มจำนวนพนักงานในการตรวจสอบกระดูกก่อนเข้าเครื่อง Deboned ให้เพียงพอต่อกำลังการผลิตต่อวัน 3) เปลี่ยนวิธีการตรวจกระดูกชิ้นไก่จากสายพานเป็นการนำไก่ใส่ถาดก่อนเพื่อให้พนักงานสามารถตรวจสินค้าได้ละเอียดยิ่งขึ้น และ 4) จัดทำตารางการตั้งค่าโปรแกรมของเครื่องตัดกระดูกให้สอดคล้องกับขนาดของไก่และจัดอบรมทบทวนวิธีการทำงานให้ผู้ปฏิบัติงาน โดยผลการปรับปรุงพบว่าสามารถลดจำนวนกระดูกที่ปนเปื้อนลงเหลือ 1.17% หรือคิดเป็นการปรับปรุงที่ดีขึ้น 35.01% ซึ่งเป็นไปตามเป้าหมายที่กำหนด This study aimed to reduce bone defects in Boneless Chicken Leg (BL) products. A preliminary investigation indicated an average defect rate of 1.80%, exceeding the company’s acceptance criterion of 1.26%. Such defects compromise product quality, customer satisfaction, and brand reliability. Root cause analysis identified four major contributing factors: 1) dull J-cut blades in the deboning machine, resulting in fractured bones remaining in the meat, 2) an insufficient number of inspectors before the deboning machine relative to daily production volume, 3) discontinuity and occasional omission of manual bone-touch inspections by operators, and 4) inappropriate program settings of the bone-cutting machine that were inconsistent with chicken size. The research adopted the DMAIC (Define, Measure, Analyze, Improve, Control) framework, together with a fishbone diagram and process flow analysis to systematically determine the causes and propose corrective actions. Four improvement measures were implemented: 1) establishing a J-cut blade sharpening schedule and conducting refresher operator training, 2) increasing the number of inspectors before the deboning machine to meet production requirements, 3) replacing conveyor-based inspection with tray-based inspection for enhanced accuracy, and 4) adjusting machine program parameters to correspond with chicken size, supported by operator training. As a result, the bone defect rate decreased to 1.17%, representing a 35.01% improvement, thereby meeting the company’s quality target.